Jes. 24:5 Want die aarde is ontheilig onder sy bewoners; want hulle het die wette oortree, die insettinge geskend, die verbond van OLAM verbreek.
Amos 9:11 In die dag sal Ek die vervalle hut van Dawid weer oprig, en El sal sy skeure toebou en sy puinhope herstel en Ek sal dit opbou soos die dae van OLAM.
Dis baie belangrik om daarop te let dat hulle ook dogters gehad het. Op aarde was NIN.HUR.SAG, suster van Enki en Enlil, baie bekend. Sy het o.a. bekend gestaan as die godin van lewe. Sy het ‘n baie groot bydrae op aarde gemaak: sy was oor honderde jare aktief op aarde, met baie oorlewering en afstammelinge. Sy word veral in die Ooste aanbid, o.a. deur die Harapas.
Hierdie gode, soos hulle gesien is en hulself voorgehou het aan die onontwikkelde mens, die Annunaki / Nefilem, blyk reuse voorouers van ons te wees, wat gaandeweg met die mens gepaar het, en waaruit die moderne menseras ontwikkel het...met kloning waarskynlik as bykomende faktor. Hul goddelikheid (hulle was deur die vroegmens aanvaar as gode, tewens, hulle word vandag nog indirek so aanvaar) kom my baie verdag voor, alhoewel ek daarop moet wys dat hulle oënskynlik baie lank geleef het ... hulle lewensverwagting is duisende jare langer as ons s’n: Ek kry die idee dat hulle nie aan aardse, kortstondige lewe onderworpe was nie. Dat hulle egter ook seuns en dogters gehad het, laat my dink aan gesinslewe oor ‘n langer lewensspan. Miskien verduidelik dit vir ons waar die lang, aardse jare vanuit die vroegste bybelse, mitiese tyd vandaan kom.
 Die langer, fisiese lewe kom waarskynlik algemeen op ander kosmiese woonplekke voor. So sal ook die mens nou...in die Nuwe Aarde...verlos word van die geboksde kort lewe en 'n veel langer lewe ervaar.